**LEHOLA-LEMBITU MÄNGUDE JALGRATTA MAASTIKUSÕIDU  JUHEND 2021**

**I Eesmärk**
Arendada ja propageerida jalgrattasõitu kui kõigile kättesaadavat spordiala  kõigi Põhja–Sakala valla elanike seas. Populariseerida sportlikke eluviise piirkonna elanike hulgas. Selgitada välja paremad jalgrattasõidus individuaalselt.
**II Aeg ja koht**Võistlus  toimub 19. juunil 2021. Kogunemine ja võistlusnumbrite väljastamine Kildu staadionil. Registreerimine kell 9.00-9.30.

**Võistluste start kell 10.00.** Võistlus toimub Kildu lähiümbruses. Võistlusrada on avatud liikluseks ja võistlejad peavad järgima liikluseeskirju. Rada on tähistatud suunavate noolte ja märkelindiga. Korraldajad ei taga võistlejatele rajal neutraalteenindust. Viimase võistleja järel sõidab vastava tähistusega lõpuauto, millega on võimalik transportida katkestajaid.

**III Osavõtjad**

Lehola-Lembitu mängudest võivad osa võtta kõik Põhja-Sakala vallas alalaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil. Piirkond võib mängudel osaleda piiramatu arvu võistlejatega.

Iga võistleja vastutab oma tervisliku seisundi eest ise.

**IV Võistluste süsteem**
Lehola-Lembitu mängude premusjärjestus selgitatakse seitsmes vanuseklassis – tüdrukud ja poisid (sünd 2005 ja hiljem), naised (1987-2004. a), NV (N35+; 1986 ja varem sünd.), mehed (sündinud 1982-2004. a), MV1 (M40+; 1981–1972 a sünd.), MV2 (M 50+; 1971. a. ja varem sünd.). Paremusjärjestus selgitatakse lõpufiniši aegade tulemusena. Võistkondlikku arvestusse liidetakse 6 tulemust - parema naise, mehe, ühe noore ja ühe parima koha saavutanud veternsportlase tulemus ja lisaks kaks järgnevat paremat tulemust mistahes vanuseklassis. Lubatakse võistelda ainult oma vanuseklassis.

**V Autasustamine**
I, II ja III koha saavutanuid iga vanuseklassi arvestuses autasustatakse medali ja diplomiga.

**VI Üldist**

Osavõtjatele on kiivri kandmine kohustuslik. Jalgratta valik on vaba. Kõik juhendis määratlemata küsimused ja võistluse käigus esilekerkivad probleemid lahendab peakohtunik.
Võistluste peakohtunik on Liis Kuresoo